CELEX: 62012CA0437
Language: sk
Date: 2013-12-19 00:00:00
Title: Vec C-437/12: Rozsudok Súdneho dvora (ôsma komora) z  19. decembra 2013 (návrh na začatie prejudiciálneho konania, ktorý podal Gerechtshof te ’s-Hertogenbosch — Holandsko) — konanie, ktoré začal X (Vnútroštátne zdanenia — Článok 110 ZFEÚ — Daň z prihlásenia do evidencie — Podobné domáce výrobky — Neutralita dane vo vzťahu k dovezeným ojazdeným vozidlám a vo vzťahu k podobným vozidlám, ktoré sa už nachádzajú na vnútroštátnom trhu)

22.2.2014   
            
            
               SK
            
            
               Úradný vestník Európskej únie
            
            
               C 52/18
            
         Rozsudok Súdneho dvora (ôsma komora) z 19. decembra 2013 (návrh na začatie prejudiciálneho konania, ktorý podal Gerechtshof te ’s-Hertogenbosch — Holandsko) — konanie, ktoré začal X
   (Vec C-437/12) (1)
   
   (Vnútroštátne zdanenia - Článok 110 ZFEÚ - Daň z prihlásenia do evidencie - Podobné domáce výrobky - Neutralita dane vo vzťahu k dovezeným ojazdeným vozidlám a vo vzťahu k podobným vozidlám, ktoré sa už nachádzajú na vnútroštátnom trhu)
   2014/C 52/29
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Gerechtshof te’s-Hertogenbosch
   
      Účastník konania pred vnútroštátnym súdom
   
   X
   
      Predmet veci
   
   Návrh na začatie prejudiciálneho konania — Gerechtshof te ’s-Hertogenbosch — Holandsko — Výklad článku 110 ZFEÚ — Vnútroštátne zdanenie — Vnútroštátna právna úprava stanovujúca daň z evidencie pri prvom použití vozidla na vnútroštátnych cestných komunikáciách — Suma dane, ktorá od roku 2010 závisí od emisií CO2 — Vozidlo, ktoré bolo uvedené do prevádzky v zahraničí v roku 2006 a prihlásené na vnútroštátnom území v roku 2010
   
      Výrok rozsudku
   
   
               1.
            
            
               Na účely uplatnenia článku 110 ZFEÚ sú podobnými domácimi výrobkami, ktoré sú porovnateľné s takým ojazdeným vozidlom, ako je vozidlo dotknuté vo veci samej, ktoré bolo po prvýkrát uvedené do prevádzky pred 1. februárom 2008 a ktoré bolo dovezené a prihlásené do evidencie v Holandsku v roku 2010, vozidlá nachádzajúce sa na holandskom trhu s vlastnosťami, ktoré čo najviac zodpovedajú vlastnostiam uvedeného predmetného vozidla.
            
         
               2.
            
            
               Článok 110 ZFEÚ sa má vykladať v tom zmysle, že bráni dani, ako je daň z osobných motorových vozidiel a motocyklov („belasting personenauto’s en motorrijwielen“) uplatňovaná v roku 2010, ak a pokiaľ suma tejto dane uloženej na dovezené ojazdené vozidlá pri ich prihlásení do evidencie v Holandsku prevyšuje jej najnižšiu zostatkovú sumu zahrnutú v hodnote podobných ojazdených vozidiel, ktoré sú už prihlásené do evidencie v tomto členskom štáte.
            
         
      (1)  Ú. v. EÚ C 399, 22.12.2012.